**Zápisnica z 8. zasadnutia výboru Slovenskej sociologickej spoločnosti pri SAV,**

**ktoré sa uskutočnilo dňa 19. septembra 2019 od 14:00 hod.**

**v miestnosti č. 94 v budove SAV na Klemensovej 19, Bratislava**

Prítomní: M. Čambáliková, R. Klobucký, E. Laiferová, M. Zeman, R. Džambazovič, M. Fero, G. Brutovská, R. Hofreiter

Ospravedlnení: Z. Révészová, P. Czirák, Z. Kusá

PROGRAM

1. Otvorenie

2. Kontrola plnenia úloh zo 8. zasadnutia Výboru SSS pri SAV (25. 6. 2019), v tom

 ⇨ Umiestniť na web štatút (M.Fero)

 ⇨ Platba a faktúra SSS pri SAV za rok 2018 do ISA (M. Zeman)

3. Finalizácia príprav akcie Podoby slobody – 9. Slovenské a české sociologické dni, ktorá sa bude konať 21. – 22. 11. 2019 v KC SAV v Smoleniciach

4. Rôzne

5. Záver

**Bod 1**

Zasadnutie výboru o 14:00 hod. otvorila predsedníčka SSS pri SAV M. Čambáliková. Za zapisovateľa bol určený M. Fero, overovateľmi zápisnice R. Hofreiter, R. Džambazovič. Program zasadnutia výboru bol schválený.

**Bod 2**

M. Fero umiestnil na web stránku Slovenskej sociologickej spoločnosti pri SAV štatút ceny – úloha splnená

M. Zeman informoval členov Výboru o stave platieb členského v zahraničných inštitúciách. Potvrdil, že úhrady členského boli zrealizované a konštatuje zlepšenie úhrady platieb, na budúcom stretnutí Výboru budú doplnené presné čísla – úloha splnená

**Bod 3**

Členom výboru bol distribuovaný a prezentovaný návrh programu pre novembrové 9. slovenské a české sociologické dni, pričom program obsahoval rozdelenie vystúpení do sekcii (kombinácia slovenských a českých prispievateľov). Program sekcii – max dĺžka vystúpenia stanovená na 15 minút (treba do programu doplniť v rámci inštrukcii) , plenárne prednášky dlhšie (trošku menej na vystúpenie a dať priestor pre diskusiu). Pôvodne bola večera o 18:00 ale vzhľadom na počet účastníkov sa presunula o niečo neskôr, na 18:30.

Aktuálne sa tiež pripravuje aj zborník abstraktov (celkový rozsah abstraktu je stanovený na 150-200 slov a pričom názov príspevku má byť uvedený v slovenčine a angličtine). Aj napriek výzvam neboli upravené abstrakty – do publikácie abstraktov budú aspoň zosúladené v základných charakteristikách.

Súčasťou podujatia bude výstavka – prezentácia odborných a vedeckých prác - publikácie, časopisy, zaujímavé texty za ostatné obdobie, priestor aj pre prezentovanie katedier sociológie (poslať túto informáciu aj kolegom z Čiech).

V rámci konferencie je plánované aj rokovanie výborov oboch spoločností, pričom je navrhované, aby sa stretnutie naplánovalo už na stredu 20.11. po večeri 19:00. V programe by to bolo tak ukotvené, pričom v prípade potreby by sa mohol čas upraviť.

Ohľadne platby konferenčných poplatkov: Do konca septembra bude zaslaný akceptačný list, pričom v ňom bude špecifikovaná cena a inštrukcie k platbe (+ vystavené potvrdenie o platbe)

Rokovalo sa aj o možnosti finančne kompenzovať náklady spojené so stretnutím oboch výborov pre účastníkov z radu výboru SSS pri SAV. Po upresnení výšky platieb za účasť budú členovia výboru môcť požiadať o kompenzáciu.

**Bod 4**

Platí ustanovenie z minulého výboru o aktualizácii informácií počtu študentov a vyučujúcich zamestnancov z radov sociológov (aj štruktúru) – 15. október posielajú fakulty počty na MŠ SR

Roman Džambazovič bol poverený prípravou listu vedúcim katedier, v ktorom by boli požiadaný, aby propagovali Slovenskú sociologickú spoločnosť pri SAV (list by bol ku konca roka rozposlaný na sociologické katedry).

Výbor poveruje E.Laiferovú, aby zabezpečila prípravu a vytlačenie zborníka (420 Euro) -jednomyseľne schválené výborom

Martin Fero bol výborom poverený doplniť a aktualizovať údaje o sociologických pracoviskách na Slovensku na webe spoločnosti.

Výbor schvaľuje presun nevyčerpaných finančných prostriedkov z plánovanej a realizovanej akcie Východoslovenskej pobočky SSS pri SAV - Kreativita v procese sociálneho výskumu  na plánovanú akciu Východoslovenskej pobočky SSS pri SAV 3. Prešovské kazuistické fórum - formálna a neformálna starostlivosť.

M. Čambáliková poďakovala za účasť a o 16:00 ukončila rokovanie.

*Termín nasledujúceho zasadnutia výboru SSS pri SAV je plánovaný na utorok* ***11. 11. 2019 o 15 hod. v budove SAV na Klemensovej 19.***

V Bratislave 19. 9. 2019

Zapísala: M. Fero Monika Čambáliková

Overil: R. Džambazovič predsedníčka SSS pri SAV